গঙ্গিদি সুনিতা

গঙ্গিদি সুনিতা মহেন্দ্র রেড্ডি (জন্ম: ১৬ আগস্ট ১৯৬৯) একজন ভারতীয় রাজনীতিবিদ। তিনি ২০১৪ সালের ২রা জুন থেকে ২০২৩ সালের ৩রা ডিসেম্বর পর্যন্ত তেলেঙ্গানা বিধানসভার সদস্য হিসেবে দায়িত্ব পালন করেন, তিনি যাদাদ্রি ভুবনগিরি জেলার আলেয়ার নির্বাচনী এলাকা থেকে প্রতিদ্বন্দ্বিতা করেন। তিনি সরকারি হুইপ হিসেবেও দায়িত্ব পালন করেন। তিনি তেলেঙ্গানা রাষ্ট্র সমিতি পার্টির সদস্য।

 প্রাথমিক জীবন 
করিঙ্গুলা সুনিতা রানি ১৯৬৯ সালের ১৬ই আগস্ট তেলঙ্গানার হায়দ্রাবাদে একটি নিম্ন-মধ্যবিত্ত পরিবারে সরলা এবং নরসিমহা রেড্ডির ঘরে জন্মগ্রহণ করেন। তিনি সেকেন্দ্রাবাদের ওয়েসলি গার্লস হাই স্কুলে পড়াশোনা করেন এবং ওসমানিয়া বিশ্ববিদ্যালয় থেকে বি.কম. ডিগ্রি অর্জন করেন।

 কর্মজীবন 
সুনিতা রেড্ডি তাঁর স্নাতক ডিগ্রি অর্জনের সময় তাঁর পরিবারকে সাহায্য করার জন্য একটি বেসরকারি কোম্পানিতে কাজ করেছিলেন। এমনকি তাঁর বিয়ের পরেও, তিনি রাজনীতিতে প্রবেশের আগে পর্যন্ত চাকরি করে গেছেন।

 রাজনৈতিক জীবন 
২০০১ সালের জুন মাসে তেলেঙ্গানা রাষ্ট্র সমিতি (টিআরএস) পার্টিতে যোগদানের মাধ্যমে তিনি রাজনীতিতে প্রবেশ করেন। ২০০১ থেকে ২০০৬ সাল পর্যন্ত তিনি যাদগিরিগুট্টা এমপিটিসি, এমপিপি হিসেবে জয়লাভ করেন। ২০০২ সালে তিনি টিআরএস পার্টির রাজ্য সাধারণ সম্পাদক ছিলেন। বঙ্গপল্লী থেকে সরপঞ্চ পদে জয়লাভ ক'রে তিনি ২০০৬ - ২০১১ সাল পর্যন্ত কাজ করেন। ২০০৯ সাল থেকে তিনি টিআরএস পলিটব্যুরোর সদস্য।

তিনি ২০১৪ সালের বিধানসভা নির্বাচনে আলেয়ার বিধানসভা কেন্দ্র থেকে প্রতিদ্বন্দ্বিতা করে ভারতীয় জাতীয় কংগ্রেসের বুদিদা বিক্ষমাইয়া গৌড়ের চেয়ে ৩০,০০০-এরও বেশি ভোট পেয়ে জয়ী হন। ২০১৮ সালের তেলঙ্গানা বিধানসভা নির্বাচনে, তিনি পুনরায় ভারতীয় জাতীয় কংগ্রেসের বুদিদা বিক্ষমাইয়া গৌড়কে পরাজিত করেন এবং ৩৩০৮৬ ভোটের সংখ্যাগরিষ্ঠতা নিয়ে নির্বাচিত হন।

তিনি হেল্প নামে একটি এনজিওতেও কাজ করেছিলেন, এই সংস্থা সুবিধাবঞ্চিত মহিলাদের কর্মসংস্থানের জন্য কাজ করে।

 রাজনৈতিক পরিসংখ্যান 
+নির্বাচনের ফলাফল বছর নির্বাচন নির্বাচনী এলাকা পার্টি প্রতিপক্ষ সংখ্যাগরিষ্ঠতা ফলাফল  ২০১৪ অন্ধ্রপ্রদেশ বিধানসভা নির্বাচন আলেয়ার টিআরএস বুদিদা বিক্ষমাইয়া গৌড় (আইএনসি) ৩১১৪৮  ২০১৮ তেলেঙ্গানা বিধানসভা নির্বাচন আলেয়ার টিআরএস বুদিদা বিক্ষমাইয়া গৌড় (এনসি) ৩৩০৮৬  ২০২৪ তেলেঙ্গানা বিধানসভা নির্বাচন আলেয়ার টিআরএস বিয়ারলা ইলাইয়া (কংগ্রেস) ৪৯৬৩৬ 

 ব্যক্তিগত জীবন 
২০০১ সালে সুনিতা টিআরএস দলের সদস্য গঙ্গিদি মহেন্দ্র রেড্ডিকে বিয়ে করেন। তাঁদের দুটি মেয়ে রয়েছে। 

 তথ্যসূত্র 

বিষয়শ্রেণী:তেলেঙ্গানা বিধানসভার সদস্য ২০১৮-২০২৩
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারত রাষ্ট্র সমিতির রাজনীতিবিদ
বিষয়শ্রেণী:তেলেঙ্গানা বিধানসভার সদস্য ২০১৪-২০১৮
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম